Albumet ble til som et rettslig kompromiss. Lennon hadde brukt en setning fra Chuck Berry-sangen «You Can't Catch Me» i begynnelsen av «Come Together», og Berrys utgiver Morris Levy truet med å saksøke. Lennon gikk i stedet med på å covre tre sanger Levy hadde rettighetene til: Berrys «You Can't Catch Me», Lee Dorseys «Ya Ya» og Rosie and the Originals' «Angel Baby». Imidlertid var det bare den førstenevnte av de tre som kom med på albumet. Albumet, som hadde arbeidstittelen «Oldies, but Mouldies», ble påbegynt etter , men fikk en anstrengt begynnelse.